CELEX: 32013D0809
Language: sk
Date: 2013-12-06 00:00:00
Title: 2013/809/EÚ: Rozhodnutie Rady zo 6. decembra 2013 o pozícii, ktorú má Európska únia zaujať v rámci deviatej Konferencie ministrov Svetovej obchodnej organizácie, pokiaľ ide o potravinovú bezpečnosť, spravovanie colných kvót a monitorovací mechanizmus

31.12.2013   
            
            
               SK
            
            
               Úradný vestník Európskej únie
            
            
               L 355/89
            
         ROZHODNUTIE RADY
   zo 6. decembra 2013
   o pozícii, ktorú má Európska únia zaujať v rámci deviatej Konferencie ministrov Svetovej obchodnej organizácie, pokiaľ ide o potravinovú bezpečnosť, spravovanie colných kvót a monitorovací mechanizmus
   (2013/809/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Európska únia prikladá mimoriadny význam fungovaniu a postupnému posilňovaniu multilaterálneho obchodného systému a uznáva, že je potrebné pokročiť v dauhaskom kole multilaterálnych obchodných rokovaní. Úspešný výsledok deviatej Konferencie ministrov Svetovej obchodnej organizácie (WTO) by bol nevyhnutným krokom pri uskutočňovaní tohto cieľa.
            
         
               (2)
            
            
               Rozvoj je stredobodom dauhaského kola multilaterálnych obchodných rokovaní. Generálna rada WTO na svojom zasadnutí 31. júla 2002 schválila odporúčanie osobitného zasadnutia Výboru pre obchod a rozvoj (VOR), aby sa vytvoril monitorovací mechanizmus pre osobitné a diferencované zaobchádzanie. Cieľom takéhoto monitorovacieho mechanizmu má byť prispenie k uľahčeniu integrácie rozvojových a najmenej rozvinutých členov WTO do multilaterálneho obchodného systému.
            
         
               (3)
            
            
               Efektívna správa colných kvót a transparentnosť, pokiaľ ide o ich využitie, sú nevyhnutné na zabezpečenie toho, aby sa riadne plnili predchádzajúce záväzky prijaté počas uruguajského kola a týkajúce sa prístupu na trh s poľnohospodárskymi výrobkami. Rokovania v rámci WTO v roku 2013 umožnili členom WTO dosiahnuť dohodu o zavedení mechanizmu na správu colných kvót, ktorý zahŕňa aj ustanovenia o transparentnosti a mechanizmus nevyčerpaných kvót.
            
         
               (4)
            
            
               Členovia WTO by mali mať možnosť realizovať potrebné programy na účely potravinovej bezpečnosti vrátane programov verejného skladovania v súlade s pravidlami WTO. Programy verejného skladovania na účely potravinovej bezpečnosti musia spĺňať osobitné podmienky dohodnuté medzi členmi WTO, aby nedochádzalo k narúšaniu medzinárodného obchodu. Rokovania vedené v rámci WTO v roku 2013 umožnili členom nájsť vhodné riešenie, pokiaľ ide o takéto programy realizované rozvojovými krajinami, a to vo forme porozumenia medzi členmi WTO s cieľom nenapadnúť takéto programy v rámci určitého obdobia za predpokladu, že spĺňajú určitý súbor podmienok (doložka „náležitej zdržanlivosti“).
            
         
               (5)
            
            
               Je preto potrebné stanoviť pozíciu, ktorú má Európska únia zaujať v rámci deviatej Konferencie ministrov WTO, pokiaľ ide o potravinovú bezpečnosť, spravovanie colných kvót a monitorovací mechanizmus,
            
         PRIJALA TOTO ROZHODNUTIE:
   Článok 1
   Pozíciou Európskej únie v rámci deviatej Konferencie ministrov Svetovej obchodnej organizácie, pokiaľ ide o potravinovú bezpečnosť, spravovanie colných kvót a monitorovací mechanizmus, je podporiť prijatie nasledovných návrhov rozhodnutí WTO:
   
               —
            
            
               potravinová bezpečnosť WT/MIN(13)/W/10;
            
         
               —
            
            
               spravovanie colných kvót WT/MIN(13)/W/11;
            
         
               —
            
            
               monitorovací mechanizmus WT/MIN(13)/W/17.
            
         deviatou konferenciou ministrov.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 6. decembra 2013
      
         
            Za Radu
         
         
            predseda
         
         D. BARAKAUSKAS